Publication: Magyar Közlöny
Issue: MK-1999-34 (Year: 1999, Number: 34)
Era: 1990-2004
Section: szóló 1973. évi I. törvény (Be.) 35. §-a (4) bekezdésének a
Paragraph Index: 782

szóló 1973. évi I. törvény (Be.) 35. §-a (4) bekezdésének a bíróság vezetőjére vonatkozó rendelkezései — a bíróság kizárásáról szóló polgári eljárási, illetőleg büntetőeljárási szabályok alkalmazásában — kizárólag a bíróság elnökére irányadók-e vagy a bíróság elnökhelyettesére is. Az indítvány rámutat: a Pp. 14. §-a szerint a perben az a helyi bíróság, illetőleg megyei bíróság sem járhat el, amelynek vezetője a 13. §-a (1) bekezdésének a), b) vagy c) pontja értelmében ki van zárva; a Be. 35. §-ának (4) bekezdése pedig kimondja, hogy nem járhat el az ügyben — az országos hatáskörű szervek kivételével — az a hatóság, amelynek vezetőjével szemben az (1) bekezdés a) pontjában szabályozott kizárási ok áll fenn. A bírói gyakorlat ezeket a rendelkezéseket nem egységesen értelmezi. A Legfelsőbb Bíróság a Kk.I.28.982/1997/2. számú végzésében a Pp. 14. §-ában foglalt rendelkezést a bíróság elnökhelyettesére is vonatkoztatta. Ezzel ellentétben a Legfelsőbb Bíróság a Bk.V.1731/1998/2. számú végzésében úgy foglalt állást, hogy a Be. 35. §-ának (4) bekezdésében foglalt rendelkezés kizárólag a bíróság elnökére irányadó, a rendelkezést a bíróság elnökhelyettesére nem lehet alkalmazni. IRÁNYMUTATÁSOK, JOGEGYSÉGI HATÁROZATOK IV. rész 1999/34. szám Az indítvány szerint a Magyar Köztársaságban alkotmányos alapjog, hogy bárki ügyében független és pártatlan bíró, illetőleg bíróság járjon el [az Alkotmány 50. §-ának

Source: https://magyarkozlony.hu/hivatalos-lapok/238e0ff560e553722c59e8a8c8a318d484659afa/dokumentumok/4ce7375767e0e5830daa85ea18706e2224c22507/letoltes